Ann Marie Skelton

Ann Marie Skelton (Hegoafrika) abokatua, irakaslea eta ikertzailea da, 2023ko maiatzetik Haurren Eskubideen Batzordearen burua, Mikiko Otani ordeztuz.

Biografia 
Apartheidaren testuinguruan jaioa, abokatu egin zen haurren eskubideen alde egiteko. Izan ere, nerabea zela bere adineko haur beltzen aurkako indarkeriaren testigu izan zen. Nelson Mandela Hegoafrikaren lehendakari bihurtu zenean, arazo legalak zituzten haurren legea berridazteko Skelton deitu zuen. Pretoriako Unibertsitateko eta Leidengo Unibertsitateko irakaslea da eta hamar urtez Pretoriako Unibertsitateko Haurren Zuzenbide Zentroa zuzendu zuen, non UNESCOren Hezkuntza Legea Afrikan katedra ere zuzendu zuen. Horrez gain, Oxfordeko Unibertsitatean eta Strathclydeko Unibertsitatean irakasle ere aritu da. 2017tik Haurren Eskubideen Batzordeko kidea izan da eta 2023ko maiatzetik batzorde horren buru bihurtu da.

Sariak eta Aitortzak 

 2012an Munduko Haurren Saria, Silvia Suediakoak emana.
 2017an Harresirik Gabeko Gazteen Justizia Saria, International Observatory on Juvenile Justice (IJJO) erakundeak emana.
 2019tik Hegoafrikako Zientza Akademiaren kidea.

Erreferentziak

Kanpo estekak 
Hegoafrikarrak
Emakume abokatuak
Hegoafrikako abokatuak

Irakasleak
Emakume irakasleak
Hegoafrikako irakasleak
Ikertzaileak
Emakume ikertzaileak
Hegoafrikako ikertzaileak